ຊາວເກົາຫຼີໃຕ້ ປ່ອນບັດ ເລືອກເອົາ ປະທານາທິບໍດີ ຄົນໃໝ່ (ສະໄລດ໌)
ເຖິງວ່າອາກາດຈະໜາວຈັດກໍຕາມ ​ໃນ​ຕອນ​ເຊົ້າຂອງ​​ວັນພຸດມື້ນີ້ ປະຊາຊົນເກົາຫລີໃຕ້ ​ໄດ້​ພາກັນ​ໄປ​ທີ່​ໜ່ວຍ​ປ່ອນ​ບັດ​ຕ່າງໆ​ ເປັນ​ຈຳນວນ​ຫຼວງຫຼາຍ.
ຊາວເກົາຫລີໃຕ້ກໍາລັງພາກັນໄປປ່ອນບັດເລືອກຕັ້ງເອົາປະທາ ນາທິບໍດີ ທີ່ມີຄະແນນສຽງໃກ້ຄຽງກັນ ຊຶ່ງລູກສາວຂອງອະດີດ ຜູ້ປົກຄອງຜະເດັດການທາງທະຫານແຂ່ງຂັນກັບອະດີດທະ ນາຍຄວາມດ້ານສິດທິມະນຸດຜູ້ນຶ່ງຂອງເກົາຫລີໃຕ້ ເຖິງແມ່ນວ່າອາກາດຈະໜາວຈັດກໍຕາມແຕ່ໃນຕອນເຊົ້າໆຂອງ ວັນພຸດມື້ນີ້ ປະຊາຊົນໄດ້ພາກັນໄປປ່ອນບັດ ເປັນຈຳນວນຫຼວງ ຫຼາຍ ໃນຂະນະທີ່ໜ່ວຍປ່ອນບັດຕ່າງໆເປີດໃຫ້ມີການປ່ອນບັດ ໄດ້ນັ້ນ ການປ່ອນບັດລົງຄະແນນສຽງໄດ້ສິ້ນສຸດລົງໃນເວລາ 6 ໂມງແລງ ຕາມເວລາໃນທ້ອງຖິ່ນແລະຜົນການເລືອກຕັ້ງຄາດວ່າ ຈະຮູ້ກັນໃນເວລາຕໍ່ມາຂອງມື້ນີ້ ຜົນການຢັ່ງຫາງສຽງທີ່ນໍາອອກມາເຜີຍແຜ່ໃນອາທິດແລ້ວນີ້ ໄດ້ ສະແດງໃຫ້ເຫັນວ່າ ທ່ານນາງ Park Geun-hye ຈາກພັກແນວໜ້າໃໝ່ ຫລື New Front Party ທີ່ນິຍົມແນວທາງເດີມ ແມ່ນມີຄະແນນນໍາໜ້ານ້ອຍນຶ່ງ ຕໍ່ຄູ່ແຂ່ງຂອງທ່ານນາງ ທີ່ມີ ຫົວນິຍົມເສລີ ກໍຄືທ່ານ Moon Jae-in ຈາກພັກສະຫະພັນປະຊາທິປັດ ທີ່ເປັນພັກຝ່າຍ ຄ້ານທີ່ສຳຄັນ ແລະນິຍົມແນວທາງເປັນກາງອຽງຊ້າຍນັ້ນ ທ່ານນາງ Park ຊຶ່ງເປັນຜູ້ແທນສະພາມາໄດ້ 5 ສະໄໝແລ້ວ ແລະເປັນລູກສາວຂອງມື້ ລາງທ່ານ Park Chung-hee ຈອມຜະເດັດການຂອງເກົາຫລີໃຕ້ ໄດ້ກ່າວຕໍ່ຜູ້ສື່ຂ່າວ ໃນຂະນະທີ່ທ່ານນາງກໍາລັງປ່ອນບັດລົງຄະແນນສຽງ ຢູ່ທີ່ນະຄອນຫລວງ ໂຊລນັ້ນວ່າ ທ່ານນາງມີຄວາມຫວັງໄປໃນແງ່ດີ ສ່ວນທ່ານ Moon ຊຶ່ງຄັ້ງນຶ່ງເຄີຍຖືກຄຸກມາແລ້ວຍ້ອນທຳການປະທ້ວງຕໍ່ຕ້ານລັດຖະບານ ບິດາຂອງທ່ານນາງ Park ນັ້ນ ກໍໄດ້ໄປປ່ອນບັດຢູ່ທີ່ເມືອງພູຊານ ທາງພາກຕາເວັນອອກ ສຽງໃຕ້ຂອງປະເທດ ຜູ້ສະໝັກເປັນປະທານາທິບໍດີທັງສອງຕ່າງກໍໃຫ້ຄຳໝັ້ນສັນຍາວ່າ ຈະແກ້ໄຂບັນຫາຄວາມ ຫຼຸດໂຕນກ່ຽວກັບລາຍຮັບທີ່ພວມຂະຫຍາຍໂຕອອກພາຍໃຕ້ລັດຖະບານທ່ານ Lee Myung -bak ທີ່ຈະພົ້ນຈາກຕຳແໜ່ງໃນຕອນທ້າຍຂອງການເຂົ້າຮັບໜ້າທີ່ເປັນເວລາ 5 ປີຂອງທ່ານ